บาทเปิด 35.62  บาทต่อดอลล่าร์ แนวโน้มแข็งค่า
เงินบาทเปิดตลาด 35.62  บาทต่อดอลล่าร์ แนวโน้มแข็งค่าจากแรงขายดอลล์ ตลาดจับตาผลประชุม ECB-FED
29 ต.ค. 2565

เงินบาทเปิดตลาด 35.62  บาทต่อดอลล่าร์ แนวโน้มแข็งค่าจากแรงขายดอลล์ ตลาดจับตาผลประชุม ECB-FED
นักบริหารเงินจากธนาคารกรุงเทพ กล่าวว่า เงินบาทเปิดตลาดเช้านี้อยู่ที่ระดับ 35.62 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.64 บาท/ดอลลาร์ เนื่องจากมีแรงเทขายดอลลาร์
"บาทแข็งค่าจากเย็นวานนี้เล็กน้อย หลังดอลลาร์อ่อนค่าตามแรงเทขายทำกำไรหลังจากปรับตัวแข็งค่าขึ้นมามากในช่วงก่อนหน้านี้" นักบริหารเงิน กล่าว
นักบริหารเงิน ประเมินกรอบวันนี้ไว้ระหว่าง 35.55-35.65 บาท/ดอลลาร์
สำหรับปัจจัยที่ตลาดจับตามองในระยะนี้ คือ ผลประชุมธนาคารกลางยุโรป (ECB) และกลางสัปดาห์หน้าจะมีการประชุมธนาคารกลางสหรัฐฯ (FED)